Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comisiei mixte UE-AELS, în legătură cu adoptarea unei decizii de modificare a Convenției din 20 mai 1987 privind un regim de tranzit comun (modificări rezultate în urma aderării Croației la Uniune) /* COM/2013/0467 final - 2013/0219 (NLE) */





EXPUNERE DE MOTIVE 1. CONTEXTUL PROPUNERII Motivele și obiectivele propunerii Convenția din 20 mai 1987 privind regimul de tranzit comun (denumită în continuare „convenția“) prevede măsurile de facilitare a circulației mărfurilor între Uniunea Europeană și Republica Islanda, Regatul Norvegiei, Confederația Elvețiană, Republica Croația și Republica Turcia. Apropiata aderare a Croației la Uniunea Europeană, la 1 iulie 2013, presupune operarea unor modificări tehnice necesare la apendicele III la convenție, care să reflecte noua poziție a Croației ca stat membru al Uniunii Europene. Contextul general Prezenta propunere are ca scop reorganizarea trimiterilor lingvistice la Croația din anexele relevante la apendicele III la convenție, mai exact prin mutarea acestora din secțiunea referitoare la țările AELS în secțiunea referitoare la Uniunea Europeană. În plus, pentru a permite utilizarea formularelor de garanție tipărite în conformitate cu criteriile aflate în vigoare înainte de data aderării Croației la Uniunea Europeană, ar trebui prevăzută o perioadă de tranziție în timpul căreia formularele tipărite ar putea fi utilizate în continuare, cu adaptările geografice corespunzătoare. Dispoziții în vigoare în domeniul propunerii Nu există dispoziții în vigoare în domeniul propunerii. Coerența cu alte politici și obiective ale Uniunii Nu se aplică. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Consultarea părților interesate Metodele de consultare, principalele sectoare vizate și profilul general al respondenților Consultări cu aprobarea grupului de lucru UE-AELS „Tranzit comun”, care reprezintă părțile contractante la convenție. Sinteza răspunsurilor și modul în care acestea au fost luate în considerare Aviz favorabil. Obținerea și utilizarea expertizei Nu a fost necesar să se recurgă la expertiză externă. Evaluarea impactului Nu a fost necesară o evaluare a impactului deoarece normele fundamentale din convenție se aplică în continuare. 3. ELEMENTELE JURIDICE ALE PROPUNERII Rezumatul acțiunii propuse Versiunile în limba croată ale trimiterilor utilizate în convenție ar trebui reorganizate și plasate în ordinea corespunzătoare. Formularele de garanție ar trebui adaptate prin mutarea Croației între statele membre ale Uniunii Europene, în ordinea corespunzătoare. În consecință, dispozițiile convenției privind un regim de tranzit comun trebuie să facă obiectul modificărilor necesare. Prezentul proiect de decizie a fost comunicat grupului de lucru UE-AELS „Tranzit comun”. Consiliul este invitat să stabilească poziția UE referitoare la decizia anexată care urmează să fie adoptată de Comisia mixtă UE-AELS privind tranzitul comun. Temei juridic Articolul 15 din Convenția din 20 mai 1987 privind regimul de tranzit comun. Principiul subsidiarității Propunerea intră în sfera competenței exclusive a Uniunii Europene. În consecință, principiul subsidiarității nu se aplică. Principiul proporționalității Propunerea respectă principiul proporționalității din următorul motiv. Nu se aplică. Alegerea instrumentelor Instrument propus: Decizie a Comisiei mixte UE-AELS. Alte instrumente nu ar fi adecvate din următorul motiv: Nu există un alt instrument adecvat. 4. IMPLICAȚIILE BUGETARE Propunerea nu are nicio implicație pentru bugetul UE. 5. ELEMENTE OPȚIONALE Simplificare Regimul de tranzit comun introduce o simplificare a procedurilor administrative ale autorităților publice (UE sau naționale) și ale entităților sau persoanelor private. 2013/0219 (NLE) Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comisiei mixte UE-AELS, în legătură cu adoptarea unei decizii de modificare a Convenției din 20 mai 1987 privind un regim de tranzit comun (modificări rezultate în urma aderării Croației la Uniune) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4), coroborat cu articolul 218 alineatul (9), având în vedere propunerea Comisiei Europene, întrucât: (1) Articolul 1 din Convenția privind un regim de tranzit comun[1] (denumită în continuare „convenția”) prevede că această convenție stabilește măsurile pentru transportul mărfurilor aflate în tranzit între Comunitate și țările AELS, precum și între țările AELS, prin introducerea unui regim de tranzit comun, indiferent de natura și de originea mărfurilor. (2) Articolul 15 din convenție abilitează Comisia mixtă instituită prin convenția respectivă să formuleze recomandări și să adopte, prin decizie, modificări ale convenției și ale apendicelor sale. (3) Croația aderă la Uniunea Europeană la 1 iulie 2013. (4) În consecință, versiunile în limba croată ale trimiterilor utilizate în convenție ar trebui mutate din secțiunea referitoare la țările AELS în secțiunea referitoare la statele membre ale Uniunii, în ordinea corespunzătoare. (5) De asemenea, este necesar să se introducă modificări tehnice la convenție și în ceea ce privește formularele de garanție enumerate în apendicele III, modificări care rezultă din aderarea Croației la Uniunea Europeană. (6) Aplicarea prezentei decizii depinde de data aderării Croației la Uniune. (7) Pentru a permite utilizarea unor formulare de garanție tipărite în conformitate cu criteriile aflate în vigoare înainte de data aderării Croației la Uniune, ar trebui stabilită o perioadă de tranziție în timpul căreia formularele tipărite ar putea fi utilizate în continuare, cu anumite adaptări. (8) Convenția ar trebui modificată în consecință. (9) Prin urmare, trebuie stabilită poziția Uniunii în ceea ce privește propunerea de amendament, ADOPTĂ PREZENTA DECIZIE: Articolul 1 Poziția care urmează să fie adoptată de Uniunea Europeană în cadrul Comisiei mixte UE-AELS privind tranzitul comun în legătură cu adoptarea de către Comisia mixtă UE-AELS a Deciziei nr. XXX de modificare a Convenției din 20 mai 1987 privind un regim de tranzit comun se bazează pe proiectul de decizie anexat la prezenta decizie. Reprezentanții Uniunii în cadrul Comisiei mixte UE-AELS pot conveni asupra unor modificări minore aduse prezentului proiect de decizie. Consiliul este informat în mod corespunzător cu privire la orice astfel de modificări. Articolul 2 Comisia publică decizia Comisiei mixte UE-AELS privind tranzitul comun, după adoptarea acesteia, în Jurnalul Oficial al Uniunii Europene. Articolul 3 Prezenta decizie intră în vigoare în ziua următoare datei adoptării. Adoptată la Bruxelles, Pentru Consiliu Președintele ANEXĂ Propunere de DECIZIE NR. XXX A COMISIEI MIXTE UE-AELS PRIVIND TRANZITUL COMUN de modificare a Convenției din 20 mai 1987 privind un regim de tranzit comun COMISIA MIXTĂ, având în vedere Convenția din 20 mai 1987 privind regimul de tranzit comun[2], în special articolul 15 alineatul (3) litera (a), întrucât: (1) Croația aderă la Uniunea Europeană la 1 iulie 2013. (2) În consecință, versiunile în limba croată ale trimiterilor utilizate în convenție ar trebui mutate din secțiunea referitoare la țările AELS și introduse în secțiunea referitoare la statele membre ale Uniunii, în ordinea corespunzătoare. (3) De asemenea, este necesar să se introducă modificări tehnice la convenție și în ceea ce privește formularele de garanție enumerate în apendicele III, modificări care rezultă din aderarea Croației la Uniunea Europeană. (4) Aplicarea prezentei decizii ar trebui să fie legată de data aderării Croației la Uniune. (5) Pentru a permite utilizarea unor formulare de garanție tipărite în conformitate cu criteriile în vigoare înainte de data aderării Croației la Uniune, trebuie stabilită o perioadă de tranziție în timpul căreia formularele tipărite ar putea fi utilizate în continuare, cu anumite adaptări. (6) Prin urmare, convenția ar trebui modificată în consecință, ADOPTĂ PREZENTA DECIZIE: Articolul 1 Apendicele III la Convenția privind regimul de tranzit comun se modifică în conformitate cu anexa la prezenta decizie. Articolul 2 Formularele bazate pe formularele tip din anexele C1, C2, C3, C4, C5, C6 la apendicele III pot fi utilizate în continuare, cel târziu până la sfârșitul celei de-a douăsprezecea luni de la data aplicării prezentei decizii, sub rezerva adaptărilor geografice necesare. Articolul 3 Prezenta decizie intră în vigoare la 1 iulie 2013, sub rezerva intrării în vigoare a Tratatului de aderare a Croației. Adoptată la Bruxelles, Pentru Comitetul mixt Președintele ANEXĂ (1) În anexa B1 la apendicele III, textul pentru caseta 51 se înlocuiește cu următorul text: „Caseta 51: Birouri de tranzit prevăzute Codurile țărilor Codul țării este codul ISO alpha-2 (ISO 3166), cu excepția codului Greciei și al Regatului Unit. Codurile aplicabile sunt următoarele: AT Austria BE Belgia BG Bulgaria CH Elveția CY Cipru CZ Republica Cehă DE Germania DK Danemarca EE Estonia EL Grecia ES Spania FI Finlanda FR Franța HR Croația HU Ungaria IE Irlanda IS Islanda IT Italia LT Lituania LU Luxemburg LV Letonia MT Malta NL Țările de Jos NO Norvegia PL Polonia PT Portugalia RO România SE Suedia SI Slovenia SK Slovacia TR Turcia UK Regatul Unit”. (2) În anexa B6 la apendicele III, titlul III se modifică după cum urmează: (a) În tabelul trimiterilor lingvistice din rubrica „Validitate limitată — 99200”, se introduce următoarea liniuță între trimiterile lingvistice din FR și IT și se elimină de la poziția sa actuală: „- HR Valjanost ograničena”; (b) În tabelul trimiterilor lingvistice din rubrica „Dispensă- 99201”, se introduce următoarea liniuță între trimiterile lingvistice din FR și IT și se elimină de la poziția sa actuală: „- HR Oslobođeno”; (c) În tabelul trimiterilor lingvistice din rubrica „Probă alternativă - 99202”, următoarea liniuță se adaugă între trimiterile lingvistice din FR și IT și se elimină de la poziția sa actuală: „- HR Alternativni dokaz"; (d) În tabelul trimiterilor lingvistice la „Diferențe: Mărfuri prezentate la biroul … (nume și țara) – 99203”, următoarea liniuță se introduce între trimiterile lingvistice din FR și IT și se elimină de la poziția sa actuală: „- HR Razlike:Carinarnica kojoj je roba podnesena ……(naziv i zemlja)”; (e) În tabelul trimiterilor lingvistice din rubrica „Probă alternativă - 99204”, următoarea liniuță se adaugă între trimiterile lingvistice din FR și IT și se elimină de la poziția sa actuală: „- HR Izlaz iz…….. podliježe ograničenjima ili pristojbama temeljem Uredbe/Direktive/Odluke br…”; (f) În tabelul trimiterilor lingvistice din rubrica „Dispensă de itinerariu obligatoriu - 99205”, următoarea liniuță se introduce între trimiterile lingvistice din FR și IT și se elimină de la poziția sa actuală: „- HR Oslobođeno od propisanog plana puta”; (g) În tabelul trimiterilor lingvistice din rubrica „Expeditor agreat - 99206”, următoarea liniuță se introduce între trimiterile lingvistice din FR și IT și se elimină de la poziția sa actuală: „- HR Ovlašteni pošiljatelj"; (h) În tabelul trimiterilor lingvistice din rubrica „Dispensă de semnătură - 99207”, următoarea liniuță se introduce între trimiterile lingvistice din FR și IT și se elimină de la poziția sa actuală: „- HR Oslobođeno potpisa”; (i) În tabelul trimiterilor lingvistice din rubrica „Garanție globală interzisă - 99208”, următoarea liniuță se introduce între trimiterile lingvistice din FR și IT și se elimină de la poziția sa actuală: „- HR Zabranjeno zajedničko jamstvo”; (j) În tabelul trimiterilor lingvistice din rubrica „Utilizare nelimitată - 99209”, se introduce următoarea liniuță între trimiterile lingvistice din FR și IT și se elimină de la poziția sa actuală: „- HR Neograničena uporaba”; (k) În tabelul trimiterilor lingvistice din rubrica „Emis ulterior - 99210”, următoarea liniuță se adaugă între trimiterile lingvistice din FR și IT și se elimină de la poziția sa actuală: „- HR Izdano naknadno”; (l) În tabelul trimiterilor lingvistice din rubrica „Diverși - 99211”, următoarea liniuță se adaugă între trimiterile lingvistice din FR și IT și se elimină de la poziția sa actuală: „- HR Razni”; (m) În tabelul trimiterilor lingvistice din rubrica „Vrac - 99212”, următoarea liniuță se adaugă între trimiterile lingvistice din FR și IT și se elimină de la poziția sa actuală: „- HR Rasuto”; (n) În tabelul trimiterilor lingvistice din rubrica „Expeditor - 99213”, următoarea liniuță se introduce între trimiterile lingvistice din FR și IT și se elimină de la poziția sa actuală: „- HR Pošiljatelj”. (3) La alineatul (1) de la punctul I din anexa C1 la apendicele III, termenul „Irlanda” între termenii „Republica Franceză” și „Republica Italiană” se elimină. Termenul „Republica Croația” se inserează între termenii „Republica Franceză,” și „Republica Italiană”. Termenul „Irlanda” se inserează între termenii „Republica Estonia” și „Republica Elenă”. Termenul „Republica Croația” situat între cuvântul „și” și termenul „Republica Islanda” se elimină. (4) La alineatul (1) de la punctul I din anexa C2 la apendicele III, termenul „Irlanda” situat între termenii „Republica Franceză” și „Republica Italiană” se elimină. Termenul „Republica Croația” se inserează între termenii „Republica Franceză,” și „Republica Italiană”. Termenul „Irlanda” se inserează între termenii „Republica Estonia” și „Republica Elenă”. Termenul „Republica Croația” situat între cuvântul „și” și termenul „Republica Islanda” se elimină. (5) La alineatul (1) de la punctul I din anexa C4 la apendicele III, termenul „Irlanda” situat între termenii „Republica Franceză” și „Republica Italiană” se elimină. Termenul „Republica Croația” se inserează între termenii „Republica Franceză,” și „Republica Italiană”. Termenul „Irlanda” se inserează între termenii „Republica Estonia” și „Republica Elenă”. Termenul „Republica Croația” situat între cuvântul „și” și termenul „Republica Islanda” se elimină. (6) În caseta 7 din anexa C5 la apendicele III, termenul „Croația” situat între „Comunitatea Europeană” și „Islanda” se elimină. (7) În caseta 6 din anexa C6 la apendicele III, termenul „Croația” situat între „Comunitatea Europeană” și „Islanda” se elimină. [1] JO L 226, 13.8.1987, p. 2. [2] JO L 226, 13.8.1987, p. 2.